Lav et referat af nedenstående tekst:

Tekst:
Sagen om den ulovlige kystsikring ved Lønstrup fortsætter nu i landsretten. Fire personer og en grundejerforening blev i byretten i Hjørring 14. februar idømt bøder på i alt 425.000 kroner for at have hældt beton udover den Natura 2000-fredede klint i Lønstrup i december 2017 og for i 2016 at have smidt omkring 650 tons granitsten på stranden nedenfor klinten i strid med kystbeskyttelsesloven. Ifølge Nordjyske.dk har de fire personer valgt at anke sagen til landsretten. Til Nordjyske.dk siger de dømtes advokat, Anders Stoltenberg, at han og hans klienter mener, at dommen er for hård, og at man stadig går efter en frifindelse. I byretten argumenterede forsvaret for, at staten har svigtet sine forpligtelser med at beskytte den Natura 2000-fredede klint, og at de nu dømte personer sad på anklagebænken for at have udført det arbejde, som staten burde have gjort med at sikre kysten.

Referat:
I byretten blev fire personer dømt for ulovlig kystsikring ved Lønstrup. Nu skal landsretten tage stilling i sagen.